หุ้น,น้ำมัน,ทองคำสหรัฐปิดบวกแรง
หุ้นดาวโจนส์ปิดบวก 179.35 จุด ด้านราคาน้ำมันพุ่ง 81 เซนต์ ขณะที่ทองคำบวกแรง 18.7 ดอลลาร์
5 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,756.39 จุด เพิ่มขึ้น 179.35 จุด หรือ +0.52%, ดัชนี เอสแอนด์พี 500 ปิดที่ 4,229.89 จุด เพิ่มขึ้น 37.04 จุด หรือ +0.88% และดัชนี แนสแดค ปิดที่ 13,814.49 จุด เพิ่มขึ้น 199.98 จุด หรือ +1.47%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 4 มิ.ย. นำโดยหุ้นกลุ่มเทคโนโลยีที่ปรับตัวขึ้น หลังการเปิดเผยข้อมูลการจ้างงานของสหรัฐที่ต่ำกว่าคาดได้ช่วยคลายความวิตกของนักลงทุนที่ว่า ธนาคารกลางสหรัฐ (เฟด) อาจคุมเข้มนโยบายการเงินในไม่ช้านี้ด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนก.ค. เพิ่มขึ้น 81 เซนต์ หรือ 1.2% ปิดที่ 69.62 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนส.ค. เพิ่มขึ้น 58 เซนต์ หรือ 0.8% ปิดที่ 71.89 ดอลลาร์/บาร์เรลสัญญาน้ำมันดิบเวสต์เท็กซัส ตลาดนิวยอร์กปิดปรับตัวขึ้น สู่ระดับสูงสุดในรอบกว่า 2 ปี ได้แรงหนุนจากการที่บรรดาเทรดเดอร์คาดว่า อุปสงค์น้ำมันที่จะฟื้นตัวขึ้นในช่วงฤดูร้อนนี้ จะทำให้ปริมาณน้ำมันดิบตึงตัวขึ้น นอกจากนี้ การที่เงินดอลลาร์สหรัฐอ่อนค่าลงนั้นได้ช่วยหนุนสัญญาน้ำมันดิบด้วยราคาทองคำตลาดโคเม็กซ์งวดส่งมอบเดือน ส.ค. เพิ่มขึ้น 18.7 ดอลลาร์ หรือ 1% ปิดที่ 1,892 ดอลลาร์/ออนซ์ เนื่องจากนักลงทุนพากันเข้าซื้อทองในฐานะแหล่งลงทุนที่ปลอดภัย หลังสหรัฐเปิดเผยข้อมูลการจ้างงานนอกภาคเกษตรเดือนพ.ค.อยู่ในระดับต่ำกว่าที่นักวิเคราะห์คาดไว้